钦定古今图书集成/明伦汇编/宫闱典/第097卷 > 《贺冀国大长公主出降表》前人
## 钦定古今图书集成/明伦汇编/宫闱典/第097卷 > 《贺冀国大长公主出降表》前人

庆事备成，恩纪隆洽。有荣中外之观，厥孚邦国之休。
〈中贺〉盖闻“勿恤于有家，以祉而归吉。”礼仪卒获，风化
所原。不有在躬之清明，其能由内而成炽。恭惟皇帝
陛下，道光覆照，教始亲成。笃念祖之至情，致先姑之
美义。庶言无间，徽典有加。臣叨昧殊怜，衰瘝远屏。亲
值荣怀之日，用忘呼舞之劳。